Exqrch/javanese-Komodo-pixelgpt huggingface dataset:
Ulah raga kang paling populer yaiku Balbalan (sepakbola)
Kanggo kaperluwan iku para taruna racaké padha latihan bola ing lapangan Berbak (sayang saiki wis dadi pom bènsin) lan lapangan Gondhang
Ing sakiwa-tengené taun 80an Ngawen kawentar ing saindhenging kabupatèn Blora ing babagan ulah raga iki
Ing wektu semono ana kleb-kleb balbalan kang patut diajcungi jempol, yaiku PERSINGA (persatuan sepakbola Ngawen), PSS (persatuan sepakbola sukolilo), PS Tunas mudha / Victory
Kompetisi lan turnamen balbalan uga kalebu rutin kaleksanaake, antarané kompetisi 17 Agustusan, piala LKMD (jamane bupati Sumarno).
Ulah raga liyané kang uga duwé penggemar kang akèh yaiku voli (volley ball)
Ngawen tau duwé pakumpulan voli kang banget kesohor ing jamane (taun 80an) yaiku MERPATI, kang racaké latihan ing lapangan voli kidul kuburan utawa lapangan kawedanan
Ngawen kalebu tlatah tadhah udan, saéngga pertanian kaya déné tuwuhan pari mung bisa panèn sataun pisan amarga mung ngandelaké tumuruné udan
Banyu ilèn-ilèn irigasi saka Wadhuk Kedhung Amba ora tekan tlatah iki
Mangka dhèk jaman penjajahan Walanda waé wis tau ana irigasi, malah salurané nganggo nyabrang kali barang, yaiku di ilèkaké liwat talang (treteg talang)
Produk unggulan pertanian saka Kacamatan Ngawen mligi pari, kedelé, lan jagung
Kanthi majuné ngèlmu pertanian, warga saiki wis akèh sing nandur jagung bibit unggul, kaya ta jinis jagung pionir
Kajaba iku akèh sing padha mbudi daya nandur jati mas
Migayutan karo taneman pangan kang diasilake, warga masyarakate duwé kebiyasaan kang apik yaiku nabung
Béda karo lumrahe masarakat ing tlatah liyané kang padha nyimpen ing bank, simpenane masarakat kéné lumrahe awujud rajakaya, antarané mendo, lembu kebo lan liya-liyané
Kanti mangkono limbah tetanen kang awujud damen, klobot, kathek lan liya-liyané bisa kagunaake kanti luwih manfaat, ora keguwak percuma
Masarakat tani kang ngingu rajakaya ora perlu bingung nggolekake pakan, marga wis kasedhiayakake alam
Malah kabiasaan ngingu rajakayaiku satemene mbukak lapangan kerja, antarané usaha ngarit sukete payu didol, usaha paron sapi, yèn ora duwé sapi bisa ngrumat sapine liyan mengko asile dibagi loro lan sateruse
Amarga dumunung ana ing tlatah Pegunungan Kendheng, Ngawen duwé potènsi kandhungan hasil tambang wujud watu gamping (limestone)
Saliyané watu gamping, ing sisih kidul yaiku désa Talok Wohmojo lan sak kubengé, wiwit jaman Walanda kalebu laladan penghasil lenga patra (Blok Cepu)
Déné hasil indhustri rakyat kaya ta: krupuk, batu bata, lan barang-barang kerajinan
Kesenian rakyat sing paling populèr antarané wayang, kethoprak, campur sari, barongan, kentrung, wayang Krucil, kagunan tayub Cagar Budaya
Salah sawijining Cagar Budaya wujud gedung tuwa tilas jaman Walanda yaiku Kantor Pegadean Ngawen sing di bangun ing taun 1911
Gedung mau nganti saiki isih wutuh lan isih dianggo minangka fungsi asliné yaiku Kantor Pegadean utawa Gadéan
Masarakat Ngawen iku masarakat kang agamis
Masjid Kauman lan Masjid Albadar minangka papan ibadhah kebanggaan masarakat muslim Ngawen
Kejaba iku taruna kang arep ngudi ngèlmu agama, ing Ngawen uga ana pondhok pesantren putra-putri kang mbiyèn kaastha panjenengané Kyai Jirin
Masarakat (khususé muslim) uga percaya babagan leluhur désa Ngawen.
Miturut kapercayan masarakat leluhur tlatah Ngawen yaiku mbah Pungkur
Pasareyane ana ing paseban sakmburi kawedanan
Kebiasaan masarakat yèn duwé pepinginan apa manèh gegayuhan lumrahé padha Nduwé Uni (nazar), yèn pepinginan lan gegayuhan mau keleksanan saklumrahe padha nglaksanakake uni mau awujud sukuran sego tumpeng lan ingkung ayam digawa lan didongani ing pasareyane Syaih Ahmad Syadhali (Mbah Pungkur), waktune Malem Jum'at Kliwon
Sanajan masyarakate agamis religius, masarakat Ngawen uga toleran, kabuktekake kanti anané gréja katolik, gréja kristen jawa, lan uga gréja pasisirkosta.
Bengawan Sala Bengawan Sala, utawa ditulis Bengawan Solo sajeroning éjaan basa Indonésia, utawa Banawi Sala iku sawijining kali kang mili saka Gunung Lawu ngliwati Provinsi Jawa Tengah lan Jawa Wétan
Bengawan Sala mili ngalor ngliwati tlatah Jawa Tengah
Satekané Cepu, kali iki menggok ngétan liwat Bojanegara banjur notog Sagara Jawa
Bengawan Sala dadi kali kang dawa dhéwé ing Pulo Jawa, ya iku dawané udakara 540 kilomèter
Saliyané migunani minangka sarana ilèn-ilèn warga ing tlatah kang diliwati, kiwa-tengené Bengawan Sala kawentar minangka tlatah kang nyimpen sajarah antropologi kuna
Tlatah Kali Bengawan Sala ambané ana watara 20.125 km kubik
Saka tlatah Pagunungan Sewu, Kali Bengawan Sala mili ngliwati 20 kabupatèn/kutha, ya iku 9 kabupatèn ing Jawa Tengah: Wanagiri, Klathèn, Sukaharja, Karanganyar, Boyalali, Sragèn, Blora, Rembang lan kutha Surakarta
Déné ing wewengkon Jawa Wétan ana 11 kabupatèn kang diliwati ya iku: Ngawi, Magetan, Panaraga, Madiun, Pacitan, Bojanegara, Tuban, Lamongan, Gresik lan Surabaya, tumuli mili tekan Sagara Jawa
Banyu Bengawan Sala wis akèh gunané kanggo panguripané masarakat kang manggon ing laladan ilèné
Cathetan taun 1998, kang ndunungi kang manggon ing laladan ilèné Bengawan Sala kacathet ana wong 15,3 yuta, utawa padha karo 12,8 % saka kabèh kang ndunungi Pulo Jawa
Sawetara kurang luwih 76 % kang ndunungi mau golèk panguripan saka budidaya sajeroning sèktor tetanèn
Saliyané ilèn-ilèn, banyu Bengawan Sala uga dadi sumberé banyu ombèn-ombèn, sumber tenaga listrik, budidaya iwak banyu tawa lan tambak, saha sawatara kang ndunungi uga golèk panguripan saka njupuki gesik kali
Banyu Bengawan Sala, mligi kang wis ditanggul minangka sumber bebakalan banyu ombé lan indhustri
Bendungan Bengawan Sala, contoné Bendung Wanagiri, minangka sumber ènèrgi listrik kang migunani tumrap kaperlon bendinan lan kaperlon indhustri
Bojanegara, salah siji laladan ilèné Bengawan Sala pérangan ilir, kerep ngalami banjir
Wulan April 2007 Bojanegara kena banjir gedhé kang nglubèri 14 kacamatan: Margamulya, Ngraho, Padangan, Kasiman, Purwasari, Kalitidu, Malo, Trucuk, Bojanegara, Kapas, Balèn, Sumbereja, Kanor, lan Baurena
Banjir iki uga nglubèri wewengkon Tuban kang dunungé uga ana ing tlatah iliré Bengawan Sala
Banyu kali ing laladan Kabupatèn Sragèn kadhang kala rupa-rupa warnaé
Kaanan iki mratandhani anané panjemberan ing ledhok-ledhok kali kang nglantari patiné mikroorganisme sajeroning kali
Kuwalitas banyu saka ndhuwur uga wis ora nemoni sarat kanggo sarana rékréasi banyu, budidaya iwak tawa, paingon, lan mbanyoni tuwuhan
Kuwalitas banyuné wis ngluwihi bakuné kang ditemtokaké, ya iku "biochemical oxygen demand" (BOD) kelas II lan "chemical oxygen demand" (COD)
Ing Kutha Sala, paramèter wis ngluwihi bakuné kuwalitas banyu kang wis ditemtokaké ya iku "total suspended solid" (TSS) kelas II, "nitrit" kelas II lan III, BOD kelas II, lan COD
Prakara iki mratandhani yèn banyu Bengawan Sala ing Désa Jurug, Majasanga, Boyalali ngandhut akèh bakal panjember saka regedan indhustri utawa tetanèn, kaya déné abuk kimia.
Uji sumur warga uga nuduhaké kasil kang padha
Kuwalitas banyu sumur kang ndunungi Désa Getas, Cepu, Blora, contoné, isih kagolong apik lan bisa dipigunakaké kanggo kabutuhan omahan bendinan
Nanging amarga zat mangan ngluwihi wates bakuné, wernané banyu dadi semu soklat
Panlitèn baktèri "Escherichia coli" ana ing banyu sumur lan banyu Bengawan Sala ing sawatara papan pangamatan nduduhaké yèn jinis banyu ana ing panggon iku ngandhut baktèri ngluwihi wates baku supaya bisa kanggo banyu ombèn
Akèhing kandhutan baktèri "Escherichia coli" racaké linantaran saking panjemeran ing omah-omah, mligi saka ténja lan regedan kéwan
Karusakan ing Kukuban Ilir
Ana ing sawangan Bengawan Sala ing Ujung Pangkah, Gresik, Jawa Wétan, alas bakao wis didadèkaké papan panambakan urang lan bandeng
Kaanan iki nglantari rusaking kukuban kana kaya ta mudhuné cacahing manuk lan iwak saha tekaning lelara bintul putih kang banjur nglantari prakara sosial-ékonomi wong-wong kana
Data Dinas Kalasan lan Piwakan Kabupatèn Gresik taun 2002 medharaké yèn 250 héktar tlatah pasisir ngalami abrasi
Miturut Edi Purwanto, staf "Yayasan Bina Alam Indonésia" kang nliti pasisir Ujung Pangkah, wit bakao ing Ujung Pangkah yèn diklumpukaké dadi siji ambané mung kari udakara limang héktar waé
Sarana Ilèn-ilèn kang wis rampung utawa lagi diyasa
Gungungé dana kang dientèkaké pamaréntah kanggo pangrembakan wewengkon Kali Bengawan Sala nganti taun 1999 udakara Rp 1 trilyun (APBN + BLN)
Program Bantu saka Jepang
Kanggo pambenahan laladan ilir Bengawan Sala, pamaréntah Jepang ngwènèhi dana silihan kang gedhéné 10,796 milyar Yèn (udakara US$ 104,1 milyar utawa Rp 892,8 milyar)
Dana iki kanggo proyèk pambangunan tanggul, "flood-way", Bendungan Babat, lan saluran banyu ing "Jabung Ring Dam" kang lumangsung saka taun 1996 nganti 2004
Ancasé, proyek iki kanggo mudhakaké karaharjan lan ékonomi masarakat saha ngélongi rugi jalaran banjir, sarta ngrembakakaké sumber daya banyu kanggo kaprelon bendinan, indhustri, lan tetanèn.
Mindhik Mindhik iku salah sawijing panganan jajanan utawa cemilan sing kawentar ing laladan Jawa Tengah lan Jawa Wétan, nanging wis rada langka, wujud gorèngan wiji trembesi
Ing sawatara panggonan ana uga sing ngarani godril
Wiji Trembesi sing wis digorèng sangan mau rasané énak tur gurih
Amarga kari njupuki woh trembesi sing wis padha tiba ing lemah, panganan iki regané ya pancèn murah, mulané cocog yèn dadi panganan jajanané murid Sekolah Dasar SD sing sanguné racaké pas-pasan
Mindhik racaké di dol ning plataran sekolah, ning pasar utawa ing papan panggonan sing lagi ana keraméan utawa tontonan
Jaman biyèn yèn dodol mindhik ora dibungkus nganggo plastik, nanging diwadhahi conthong sing digawé saka dluwang
Carané mangan mindhik, kudu disisil ndhisik, mèh padha karo mangan kwaci
Yèn wiji mindhik wis dipépé nganti garing lan nggorèngé cukup panas, matengé akèh sing mlethèk dadi luwih gampang mangané
Trembesi utawa jeneng latiné PITHECOLOBIUM SAMAN BENTH, utawa sinonim: Enterolobium saman Prain, Mimosa saman, calliandra saman, acasia propinquce, inga cinerea, pithecellobium saman, wujud wit sing kagolong gedhé lan umuré bisa atusan taun
Ing Jawa Tengah lan Jawa Timur wit Trembesi akèh thukul ing pinggir-pinggir dalan utawa ing panggonan sing lemahé jembar
Malahan ing nagara Singapura uga akèh ditandur ing taman-taman umum lan ing pinggir dalan, saénggga maraaké asri lan éyub
Amarga godhongé sing ngrembuyung mau wit Trembesi uga bisa ngurangi polusi hawa
Wiji Pithecolobium saman sing jenengé mindhik (Blora), "siter" (Madiun), ana uga sing ngarani godril, duwé khasiat kanggo obat urus-urus lan godhongé kanggo obat lelara kulit utawa kudis
Kanggo urus-urus ± 10 gram wiji garing Pithecolobium saman digoreng sangan, ditumbuk alus, terus diseduh nganggo 1 gelas banyu mateng panas
Hasil seduhan sawisé adhem diombé sisan
Kandungan kimia: Godhong, wiji lan kulit batang Pithecolobium saman mengandung saponin, saliyané iku godhong lan wijiné ngandung polifenol
Wohé trembesi sing wis tuwa lan garing racaké padha rontok
Woh sing wis garing banjur di pecah kanggo ngetokké wijiné
Wijiné mau sawisé di goreng sangan banjur dadi panganan sing jenengé mindhik.Wonten tlatah kutha Ngayogyakarta uwit punika ugi kasebat "Uwit Munggur"
Wit trembesi tuwuh akèh sadalan-dalan utawa ning panggonan penumpukan sing jembar kaya déné TPK (Tempat Penimbunan Kayu)Banjar Waru, Ngawen, ing kawasan Blora, utawa ing TPK Tobo, Purwosari, Bojonegoro
Mulané wohé ya pating tlècèk saenggon enggon, tur ora ana sing nduwé
Amarga bahan baku wujud woh trembesi mau ora usah kulakan, mung kari njumputi waé mula panganan mindhik iku regané ora larang saéngga dadi panganan rakyat
Nanging ya iku, ana kuciwané, yèn bar mangan mindhik biasanê marakké weteng rada slemet-slemet lan yèn (nyuwun sèwu) buang gas, ambuné pancèn rada sengak
Woh Trembesi dipépé nganti garing, terus dipecah bèn metu wijiné
Wiji sing wis resik njur direndhem banyu panas supaya medhok.
Sawisé iku wiji trembesi di pépé manèh nganti garing
Sawisé garing digorèng sangan nganti padha mlethèk
Tebu Tebu (basa Inggris: "sugar cane") iku sawijining jinis suket
Tebu uga duwé jeneng liya ya iku, Rosan (Jawa); Tiwu (basa Sundha), Tebhu (basa Madura), Tebu, Isepan (basa Bali); Teubee (basa Acèh), Tewu (basa Nias, Flores), Atihu (Ambon); Tebu (Lampung), Tepu (Timor); ya iku tuwuhan kang paédah mligi kanggo bahan baku gula
Tuwuhan iki mung bisa thukul ing laladan iklim tropis, mligi ing laladan tebu (Sacharum Officinarum Linn), kang dhuwuré watara 1 nganti 1300 mèter sak nduwuré lumahing sagara
Tuwuhan iki kalebu jinis rumput-rumputan
Ing tanah Jawa sumebar sawatara jinis tebu antarané jinis tebu ireng Cirebon, tebu kasur, POJ 100, POJ 2364, EK 28, POJ 2878
Saben jinis tebu duwé ukuran dhuwur, dawané ros lan warna kang béda-béda, nanging rata-rata dhuwuré wit tebu udakara 2 mèter nganti 4 mèter
Umur tuwuhan wiwit ditandur nganti tekan bisa dipanèn kurang luwih 1 taun
Ing Indonésia tebu akèh dibudidayakaké ing Pulo Jawa lan Sumatra
Kanggo nggawé gula, wit tebu kang wis dipanèn diperes nganggo mesin pameres (mesin près) ing pabrik gula
Sawisé iku, nira utawa banyu perasan tebu mau disaring, dimasak, lan diputihaké saéngga dadi gula pasir kaya kang kita kenal sadina-dina
Saka prosès nggawé gula tebu iku mau bakal ngasilaké gula 5%, ampas tebu 90% lan sisané wujud tètès (molasse) lan banyu
Tètès kang dikasilaké saka prosès penggilingan tebu mau diperlokaké minangka bahan kanggo nggawé cèt
Saliyané bisa digawé gula pasir, nira tebu bisa uga digawé gula batu, gula abang utawa gula jawa
Godhong tebu kang garing (dhadhuk) minangka "biomassa" kang duwé kalori cukup dhuwur
Ibu-ibu ing padésaan sok migunakaké dhadhuk iku minangka bahan bakar kanggo masak; saliyané ngémat lenga kang regané larang, bahan bakar iki uga rikat panas
Ing sajeroning konversi ènergi pabrik gula, godhong tebu lan uga ampas wit tebu bisa dipigunaaké kanggo bahan bakar boiler, kang uwabé dipigunaaké kanggo prosès produksi lan pembangkit listrik
Semono uga tuwuhan tebu uga duwé manfaat kanggo usada ya iku Nandur Tebu
Investasi ing indhustri gula asal saka tebu cukup prospèktif
Kabutuhan dhomèstik isih ana udakara 1.4 yuta ton per taun
Pamaréntah kanthi rupa-rupa kawicaksanan promotif lan protèktif wis nyiptakaké iklim invèstasi kang kondusif kanggo pangembangan indhustri gula tebu
Pasar internasional kang sajeroning telung taun pungkasan ngalami defisit uga nandhakaké yèn invèstasi ing babagan iki cukup prospektif
Sawetara produk derivat saka tebu (PDT) kaya ta ethanol, ragi roti, inactive yeast, wafer pucuk tebu, papan partikel, papan serat, pulp, kertas, Ca-sitrat lan listrik duwé peluang pasar kang cukup ombèr, ya iku ing pasar domestik apa déné pasar internasional
Lahan kang arep ditanduri tebu kudu diolah luwih dhisik, bisa nganggo waluku biyasa utawa kang luwih rikat nganggo traktor lan buldoser amarga lumrahé lahané pancèn amba banget
Apa manèh yèn lahané isih akèh oyoté utawa bonggol wit-witan kang paling cocog kudu nganggo buldoser
Pengolahan lahan iki gunané kanggo ngilangké keasaman lan ngempukaké lemah, uga kanggo nggawé got, wujud got malang lan got mujur kanggo ngilèkaké banyu ("drainage")
Saliyané kanggo drainase, got-got mau uga minangka wates kanggo ngukur luasan lahan kang dipara dadi pirang-pirang pétak utawa emplèk
Rupa-rupa got kang kudu disiapaké antarané: Sawisé rampung panyiapan got, bisa diwiwiti penjuringan], ya iku gawé bolongan kaya pot supaya mengkoné oyot tebu bisa thukul kanthi sampurna
Sadurungé ditanduri juringan mau di garingké luwih disik kira-kira 3-4 minggu karebèn lemahé kena panasing srengéngé.
Pangeringan mau gunané supaya lemah dadi ora asem lan mambu wangi
Sadurungé tandur uga perlu disiapké sawatara langkah supaya lemah wis siyap tenan ditanduri
langkah kang diperlokaké antarané: Rao/Bubut Tanah, Turun Tanah, Ebor, lan Kecroh
Sawisé iku bibit lagi dikethoki, diseleksi, direndhem banyu udakara 2 jam, di umbal (digawa nyedhaki lubang), di cicir ning guludan-guludan, banjur ditandur
Bibit kang wis dikethoki telung ros telung ros, didèlèh kanthi mata (calon thukulan) ana ing iringan (ora ing nduwur utawa ing ngisor)
Sawisé iku bibit terus diurugi lemah sithik waé aja kandel-kandel
Pemilihan jinis bibit tebu uga wigati banget
Padha waé karo wong kang arep golèk mantu, pemilihan bibit tebu kudu nggatèkaké bibit, bobot lan bèbèt
Bibit, artiné kudu jelas asal usulé saéengga duwé kemurnian spésies kang apik
Bobot, artiné duwé kualitas kang apik
Bèbèt, artiné duwé sipat lan kemantapan kang apik
Kanggo nambah unsur hara, supaya lemah bisa nyukupi zat panganan tumraping tuwuhan, kala-kala diperloaké ngabuk utawa mènèhi abuk / pupuk
Déné jinis abuk kang diperloaké ya iku kang ngandhut unsur Nitrogen, Phospat lan Kalium
Sajeroning mènèhi abuk kudu miturut pedoman baku ya iku: kudu ditugal, digawé lubang pupuk, ditaker, diwolak walik ya iku pemupukan sapisan ning sisih kiwa lan kaloro ing sisih tengan tuwuhan utawa suwaliké
Gulma kudu diresiki ndisik, sebab yèn ora mengko kang lemu malah gulmané
Yèn ngabuk kudu isuk-isuk lan ora kena ditaburké
Sawisé ngabuk kudu disiram
Pemupukan utawa ngabuk, kudu nuruti prinsip 5 tepat, ya iku tepat jinis, tepat wektu, tepat mutu, tepat jumlah lan tepat panggonané
Tuwuhan tebu lumrahé perlu diabuk yèn wis ngancik umur pitung dina lan umur 30-40 dina
Penyulaman iku gunané kanggo ngisi tuwuhan tebu kang ora thukul supaya tuwuhan tebuné komplit lan ora buthak-buthak
Sulaman sepisanan nalika tuwuhan umur 2 minggu, déné sulaman kapindho sawisé tuwuhan umur 3 utawa 4 minggu
Kudu diupayaaké nyulam nganggo bibitan kang umuré mèh padha karo tuwuhan kang disulam
Bumbun utawa dhangir, tujuané kanggo mènèhi tambahan lemah lan sumber zat hara kang anyar kanggo tuwuhan tebu.
Saliyané iku bumbun uga nyandhet tuwuhing anakan (karebèn ora kakèhan, yèn kakèhan tebuné dadi kuru-kuru) lan bisa ngundhakaké drainase
Klènthèk iku nglènthèki godhong tebu kang garing kanggo ngilangaké hama, ngurangi tebu rubuh amarga angin, ngundhakaké hawa lan sinar srengéngé, ngundhakaké rèndemèn, nyegah tuwuhé oyot ing ros-rosan lan ngurangi bahaya keobongan
Sajeroning mangsa setaun klènthèk yèn bisa dilaksanaaké ping pindho utawa ping telu
Organisme pengganggu tuwuhan tebu bisa wujud ama, lelara lan gulma
Lelara kang nyerang gaodhong awujud: mozaik, blendhok, noda kuning, karat, lan klorotik
Sing nyerang wit / batang: pembuluh (RSD), pokahbung lan luka api
Déné kang nyerang oyot: dhongkèlan lan "phyctum"
Kanggo nyegah lan mbrantas lelara bisa migunakaké: varietas tahan lan séhat, pergiliran tuwuhan, sanitasi utawa pemusnahan tuwuhan kang kena lelara, pemanfaatan musuh alami, pèstisida lan karantina
Sawisé ditebang, dhadhuk kang rataaké ing sakndhuwuré bonggol terus diobong
Sakbanjuré terus di kepras ya iku dipotong bonggol-bonggol kang isih pating crongot supaya rata lemah karebèn pertumbuhan thukulané bisa luwih apik
Tuwuhan tebu kang wis dipanèn ora perlu ditanduri manèh sebab bonggolan bisa thukul manèh kanggo mangsa panèn sakterusé
Tahun kapindho ingaran tuwuhan keprasan kang lumrahé rumpun dhompolé malah luwih akèh tinimbang taun kapisan
Dunungé Pabrik Gula Ing Indonésia
Banjaratma 2) Brebes 3
Cepiring 2) Kendhal 7.
PG Colomadu 2) Karanganyar 11
Ceper Baru 2) Klaten 12
Gondang Baru 2) Klaten 13
Kali Bagor 1) Banyumas 1
Krian 2) Sidoarjo 6
De Maas 3) Situbondo 3
Raya Candhi, Sidoarjo 2
Madukismo.Padokan, Tirtonirmolo, Kasihan, Bantul 1
Jatiwangi 2) Majalengka 4
Kadipaten 3) Majalengka 5
Pati Sajabaning Pulo Jawa
Ogan Komering Ilir 1
Pelaihari.Tebing Siring, Pelaihari 70851, Kalsel 1
Gung Madu Plantation.Gatot Subroto No.108, Bandar Lampung 1
Gorontalo, Sulawesi Utara 1
Menggala, Lampung Utara 1
Bandar Lampung 1) Wis ora aktif wiwit taun 1975 (2 PG) 2) Wis ora aktif wiwit taun 1998 (7 PG) 3) Wis ora aktif wiwit taun 2000 (2 PG) Total Pabrik Gula 70 (Jawa=57, nJaban Pulo Jawa=13 PG) Kondisi: Aktif 69 PG, ora aktif 11 PG
Amérika Kidul Amérika Kidul punika buwana wonten ing antaraning Samodra Pasifik lan Samodra Atlantik ingkang kasambung kaliyan Amérika Lor ngliwati Tanah Genting Panama
Buwana punika kaliwatan déning garis khatulistiwa, lan sapérangan ageng dhataran buwana kasebat wonten ing wilahan bumi kidul
Pérangan kilèn buwana Amérika kidul wujud barisan pagunungan Andes saking lèr dumugi kidul, éwadéné pérangan wétan buwana punika dhataran cendhèk sapérangan ageng wujud basin kali Amazon, kanthi hutan tropis ingkang "lebat"
Dipunkinten Amérika Kidul dipunpanggèni sepisanan déning manungsa ingkang migrasi saking Asia ngliwati Tanah Genting Bering (sapunika Selat Bering) tumuju Amérika Lèr lan ngidul tumuju Amérika Kidul
Dipunkinten migrasi tumuju Amérika Kidul punika saking pérangan kidul Samodra Pasifik ngliwali kepuloan ing Oseania
Wiyaripun Amérika Kidul punika nomer sekawan sasampunipun Asia, Afrika lan Amérika Lèr éwadéné populasinipun wonten ing nomer gangsal sasampunipun Asia, Afrika, Éropa lan Amérika Lèr
Ing taun 2002, tingkat pangangguran ing Amérika Kidul inggih punika 10,8%
Amargi inflasi ingkang inggil ing mèh sadaya nagari-nagari Amérika Kidul, suku bunga tumut mundhak lan investasi nurun
Suku bunga limrahipun langkung kalih lipat tinimbang Amérika Sarékat
Contonipun, suku bunga ing Venezuela kirang langkung 22% lan 23% ing Suriname
Kajawi ing Chili, ingkang dipunwiwiti kawit taun 1973 ing mangsa pamrémtahan Augusto Pinochet
South American Community of Nations punika satunggaling zona dagang bébas ingkang dipunrencanaaken ing buwana punika kanggé nyetunggalaken kalih organisasi perdhagangan bébas ingkang sampun wonten; Mercosur lan Andean Community
Ing Amérika Kidul, bènten antawisipun ingkang sugih lan miskin ageng sanget
Ing Venezuela, Paraguay, Brasil, lan kathah nagari Amérika Kidul sanèsipun, 20 persèn tiyang ingkang paling sugih saged ndarbèni langkung saking 60% kekayaan nagari, éwadéné 20 persén paling miskin namung ndarbèni kirang saking 5%
Kabèntenan punika saged dipunpirsani ing kathah kitha-kitha ageng Amérika Kidul ingkang ndarbèni griya kumuh lan gubuk celak saking pencakar langit lan apartemén mèwah kelas-inggil
Wétan Tengah Wétan Tengah (Indonésia: "Timur Tengah") punika satunggal wewengkon ingkang kanthi pulitis lan budaya dados péranganing bawana Asia, utawi Afrika-Eurasia
Puser saking wewengkon punika inggih dharatan ing antaraning Laut Mediterania lan Lempongan Pèrsi sarta wewengkon saking Anatolia, Jazirah Arab dumugi Ujung Sinai
Kadhangkala dipunsebataken ugi area punika ngambah wewengkon saking Afrika Utara ing sisih kilèn dumugi Pakistan ing sisih wétan lan Kaukasus lan/utawi Asia Tengah ing sisih lèr
Medhia lan sapérangan organisasi internasional (kados PBB) limrahipun nganggep wewengkon Wétan Tengah punika wewengkon Asia Kidul-kulon (kalebet Siprus lan Iran) dipuntambah kaliyan Mesir
Wewengkon kasebat njangkep sapérangan golongan suku lan budaya kalebet suku Iran, suku Arab, suku Yunani, suku Yahudi, suku Berber, suku Assyria, suku Kurdi lan suku Turki
Basa mliginipun inggih punika: basa Pèrsi, basa Arab, basa Ibrani, basa Assyria, basa Kurdi lan basa Turki
Kathahipun sastra kilèn ndhefinisiaken "Wétan Tengah" punika nagari-nagari ing Asia Kidul-kulon, saking Iran (Pèrsi) tumuju Mesir
Mesir kaliyan ujung Sinai ingkang wonten ing Asia limrahipun dipunanggep dados péranganing Wétan Tengah, éwadéné sapérangan ageng wewengkon nagari punika kanthi géografi wonten ing Afrika Lèr
Kawit tengahing abad kaping 20, Wétan Tengah sampun dados punjer dumadosipun prastawa-prastawa donya, lan dados wewengkon ingkang sénsitif sanget, inggih saking segi kstrategisan lokasi, pulitik, ékonomi, kabudayan lan agami
Wétan Tengah ndarbèni cadhangan lenga mentah ingkang ageng cacahipun lan dados panggénan kalairan lan punjer spiritual agami Yahudi, Kristen lan Islam
Istilah 'Wétan Tengah' ngarah ing wewengkon budaya, dados boten gadhah wates tartamtu
Dhéfinisi ingkang umum diagem inggih punika wewengkon ingkang kapérang saking: Bahrain, Siprus, Mesir, Turki, Iran (Pèrsi), Irak, Israèl, Yordania, Kuwait, Lebanon, Oman, Qatar, Arab Saudi, Suriah, Uni Emirat Arab, Yaman, Tepi Barat lan Jalur Gaza
Iran dados wates paling wétan, kadhang ugi nglebetaken Afganistan lan Pakistan kulèn amargi caketipun (kanthi suku lan agami) kaliyan golongan mayoritas saking masarakat Iran
Ugi amargi sesambetan sajarah amargi naté dados péranganing kraton ingkang wewengkonipun njangkep laladan-laladan wau
Afganistan, Tajikistan lan Pakistan kilèn gadhah sesambetan budaya, basa lan sajarah kaliyan Iran